એક રીતે જોવા જઈએ તો મીનારાવાળો રોજો એટલે હજીરો પણ માણેકચોકમાં આવેલો રાણીનો આ હજીરો તેની સુંદરતાને લઈને દેશ વિદેશના સહેલાણીઓ માટે અમદાવાદનું જોવાલાયક સ્થળોમાં સ્થાન પામ્યો છે. સામાન્ય રીતે હજીરામાં ઉપર મકબરો હોય છે પણ અહીં ઉપર મકબરો નથી છતાં તેની કલાત્મક જાળીઓને કારણે તે અદભૂત લાગે છે. દૂરથી જોઈએ તો રાણીની કબરો જાણે આકાશ સાથે વાતો કરી રહી હોય તેવો ભાસ થાય છે. આર્કિયોલોજીકલ સર્વે પ્રમાણે સુલતાન બેગડાની મા મુઘલી બીબીની મુખ્ય કબર સફેદ આરસ ઉપર છીપ જડિત છે. બાજુમાં મુઘલી બીબીની બહેન મુશ્કીબીબીની કબર છે. મુશ્કીબીબી શાહઅલમ સાહેબની બેગમ હતી.